
25-TA-298: Noteikumu projekts (Grozījumi)
Grozījumi Ministru kabineta 2024. gada 28. maija noteikumos Nr. 312 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Tieslietu ministrija
Atzinums iesniegts
27.02.2025.
Atzinuma sniegšanas termiņš
28.02.2025.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Projekta redakcija

	1.
	Anotācija (ex-ante)
5.3. Cita informācija
	Priekšlikums
Aicinām papildināt noteikumu projekta anotācijas 5.3. apakšsadaļu ar informāciju par Eiropas Komisijas skaidrojošā materiāla par Atveseļošanas fonda dubultfinansējuma kontroli (Double funding under the Recovery and Resilience Facility) pārņemšanu, uz ko šobrīd norādīts anotācijas 1.3. apakšsadaļā, skaidrojot arī attiecīgā materiāla pieņemšanas (apstiprināšanas) datumu un pieejamību.
Piedāvātā redakcija
-
	Viesturs Blūmentāls (TM)

	2.
	Noteikumu konsolidētā versija
16. Šo noteikumu 10.2.1. apakšpunktā minētās atbalstāmās darbības ietvaros finansējuma saņēmējs, īstenojot iepirkuma procedūru, kur attiecināms, nodrošina ēkas Slokas ielā 61, Jūrmalā, pirmā korpusa ventilācijas sistēmas, zibens aizsardzības, ugunsdrošības un balss trauksmes izziņošanas sistēmas atjaunošanas, vides piekļūstamības un energoefektivitātes paaugstināšanas pasākumus, ģeneratora iegādi un uzstādīšanu, trešā korpusa rampas atjaunošanu un pārbūvi un pandusa izveidi, elektroenerģijas sistēmas pieslēguma pārbūvi slodzes palielināšanai, kā arī minētajiem korpusiem piegulošās teritorijas labiekārtošanu un citus darbus, kas atbilst šo noteikumu 2. punktā minētajam investīcijas mērķim.
	Priekšlikums
Pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 9.1. apakšpunktu, aicinām papildināt noteikumu projekta anotācijas 1.3. apakšsadaļu ar skaidrojumu par noteikumu projekta 3. punktā ietvertā regulējuma, ciktāl attiecīgajā grozīto noteikumu punktā tiek ietverta norāde "kur attiecināms", nepieciešamību un mērķi.
Piedāvātā redakcija
-
	Viesturs Blūmentāls (TM)



